دستونک ۔۔۔۔ ۔ مجید عاجز
زندگا زندہ گوٗر بوواناں
چمّے آں من کہ کوٗر بوواناں
اَز کناں روشنائی یے گِنداں
کُش چراگاں لگوٗر بوواناں
لاشیں اہدے گَہینگا اِنت منا
کِرم شاناناں ، موٗر بوواناں
کیکّتہ دْریکّگانی آبریشُم
پَچّ زرد ءِ نِزوٗر بوواناں
سِستگاں چہ وتا ہمودا ، کہ
گوں وتی جند ءَ ہوٗر بوواناں
شانک روزرد ءِ سرْمہ دان ءَ منا
دنزے آں ، آڈہوٗر بوواناں
بنگ چاڑیں چِہ موسُمے عاجز
ریزہ ریزہ بُلوٗر بوواناں
3/12/2019 سلالہ